b"\n_START_ARTICLE_\nMaghreb\n_START_SECTION_\nHistorie\n_START_PARAGRAPH_\nDe franske kolonister erobrede omr\xc3\xa5det i det 19. \xc3\xa5rhundrede og delte det i tre: Byen Tunis og dens opland, byen Algier med opland og Maroc \xe2\x80\x93 udledt af ordet Maghreb. Maroc blev senere delt mellem Frankrig og Spanien; Spanien fik den sydlige del (nu Vestsahara), mens den nordlige del Marokko gik til Frankrig. I dag kalder mange den franske del for Al-Maghreb, mens Algeriet hedder Al-Jaza'ir og Tunesien Tounis._NEWLINE_I 2007 er et stort motorvejsprojekt p\xc3\xa5begyndt. Vejen krydser fire af Maghreb-landene \xe2\x80\x93 Marokko, Algeriet, Tunesien og Libyen. Motorvejen bliver tresporet og str\xc3\xa6kker sig over 3.200 km._NEWLINE_Algeriet er l\xc3\xa6ngst fremme: tre konsortier bygger 1.200 km motorvej."